# Algar de Palància

Algar de Palància o simplement Algar és un municipi del País Valencià situat a la comarca del Camp de Morvedre.

## Geografia

Municipi situat entre les serres d'Espadà i Calderona, a les riberes del riu Palància. La superfície del terme és irregular, prou muntanyosa, amb zones planes a les riberes del Palància. Les altures principals són: Castellet (371 m), la Solana (337 m), Picaio (385 m) i Racó de Mateu (422 m). El Palància creua el terme per la seua banda central, de nord-oest a sud-oest; per l'esquerra, afluïx la rambla d'Assuévar i per la dreta la rambla d'Arruïnes, que servix de límit entre Algar de Palància i el terme d'Alfara de la Baronia. El clima és mediterrani, amb 16,1 °C de temperatura mitjana anual i 447 mm de precipitació. El poble s'alça junt al marge dret del Palància, en un xicotet altell.
Limita amb Alfara de la Baronia i Torres Torres (a la mateixa comarca) i amb Sogorb, Sot de Ferrer i Soneixa (a la comarca de l'Alt Palància). S'accedix a esta localitat, des de València, mitjançant la A-23 i prenent després la CV-327. Un altre trajecte més còmode és utilitzar la A-23 i prendre'n, a l'eixida 18, la N-225.

## Història

D'origen àrab, va ser conquistat l'any 1238, pertanyé a l'Orde de la Mercé i mantingué la seua població morisca fins a la data de la seua expulsió, el 1609, per la qual cosa va quedar pràcticament despoblada. El 1610 és novament repoblada per cristians.

## Demografia

Evolució demogràfica :
| 1990 | 1992 | 1994 | 1996 | 1998 | 2000 | 2002 | 2004 | 2006 | 2007 | 2008 | 2011 |
| 395 | 396 | 397 | 413 | 416 | 428 | 422 | 450 | 523 | 542 | 568 | 576 |

## Economia

Les 245 ha del terme són de propietat comunal, cobertes de pins i muntanya baixa; s'utilitzen per a pastos d'hivern. La ramaderia és de caràcter domèstic. La garrofera ocupa la major part del secà, seguida per les oliveres, vinyes, ametlers i cereals. La superfície de regadiu comprèn els cultius com ara tarongers, llimeres, cirerers i excel·lents nispros. A nivell industrial, hi ha una fàbrica de farines i una altra d'algeps.

## Política i govern
### Composició de la Corporació Municipal

El Ple de l'Ajuntament està format per 7 regidors. En les eleccions municipals de 26 de maig de 2019 foren elegits 3 regidors de Junts per Algar (JPA), 2 del Partit Socialista del País Valencià-PSOE (PSPV-PSOE) i 2 del Partit Popular (PP).
Eleccions municipals de 26 de maig de 2019 - Algar de Palància :
| Candidatura | Candidatura | Candidatura | Cap de llista | Vots | Vots | Regidors |
| | Junts per Algar | | Juan Emilio Lostado Gascó | 148 | 47,59% | 3 (-1) |
| | Partit Socialista del País Valencià-PSOE | | Jacinto José Lacarra Oltra | 81 | 26,05% | 2 (+1) |
| | Partit Popular | | Amable Mondragón Salt | 75 | 24,12% | 2 |
| | Vots en blanc | | | 7 | 2,25% | |
| Total vots vàlids i regidors | Total vots vàlids i regidors | Total vots vàlids i regidors | Total vots vàlids i regidors | 311 | 100 % | 7 |
| | Vots nuls | Vots nuls | Vots nuls | 3 | 0,96% | |
| Participació (vots vàlids més nuls) | Participació (vots vàlids més nuls) | Participació (vots vàlids més nuls) | Participació (vots vàlids més nuls) | 314 | 78,89%** | |
| Abstenció | Abstenció | Abstenció | Abstenció | 84* | 21,11%** | |
| Total cens electoral | Total cens electoral | Total cens electoral | Total cens electoral | 398* | 100 %** | |
| Alcalde: Juan Emilio Lostado Gascó (JPA) (15/06/2019) Per ser la llista més votada, després de no haver obtingut majoria absoluta dels regidors (3 vots de JPA) |||||||
| Fonts: Ministeri de l'Interior, Junta Electoral de Zona de Sagunt. Periòdic Ara. (* No són vots sinó electors. ** Percentatge respecte del cens electoral.) |||||||

### Alcaldes

Des de 2011 l'alcalde d'Algar de Palància és Juan Emilio Lostado Gascó, que es presentà pel PSPV, i en 2015 revalidà el seu càrrec amb Tots Junts per Algar (TJA), l'any 2019 es presentà novament a les eleccions amb el partit rebatejat com a Junts per Algar (JPA).
Llista d'alcaldes des de les eleccions democràtiques de 1979 :
| Període | Alcalde o alcaldessa | Partit polític | Data de possessió | Observacions |
| 1979–1983 | Juan Gascó i Bojó | UCD | 19/04/1979 | -- |
| 1983–1987 | Federico Cabrero i Pomer | PSPV-PSOE | 28/05/1983 | -- |
| 1987–1991 | Josep Catalunya i Albert | AIA | 30/06/1987 | -- |
| 1991–1995 | Josep Catalunya i Albert | PSPV-PSOE | 15/06/1991 | -- |
| 1995–1999 | Josep Catalunya i Albert | IPA | 17/06/1995 | -- |
| 1999–2003 | Juan Arnal Font | PP | 03/07/1999 | -- |
| 2003–2007 | Juan Arnal Font | PP | 14/06/2003 | -- |
| 2007–2011 | Juan Arnal Font | PP | 16/06/2007 | -- |
| 2011–2015 | Juan Emilio Lostado Gascó | PSPV-PSOE | 11/06/2011 | -- |
| 2015–2019 | Juan Emilio Lostado Gascó | TJA | 13/06/2015 | -- |
| 2019-2023 | Juan Emilio Lostado Gascó | JPA | 15/06/2019 | -- |
| Des de 2023 | Amable Mondragón Salt | PP | 17/06/2023 | -- |
| Fonts: Generalitat Valenciana |||||

## Monuments

* Església Parroquial. D'estil barroc, data del segle xviii, i està dedicada a la Mare de Déu de la Mercé.
* Antiga torre defensiva d'Algar. D'origen àrab.

## Llocs d'interès

* Assut d'Algar. D'on pren aigües del Palància la Séquia Major de Sagunt; la seua construcció data dels segles xiii al XIV.

## Festes locals

* Sant Antoni Abat. Se celebra el 17 de gener.
* Vuitaba. En la tercera setmana d'agost té lloc esta festa el major exponent de la qual són els bous al carrer.
* Festes patronals. Se celebren en honor de la Mare de Déu de la Mercé, a sant Pere Nolasc i a sant Ramon Nonat, a partir del 21 de setembre.

## Cultura

L'ajuntament d'Algar publicà en 2024 la «Ruta del Cinema». A Algar s'han filmat:
* La pel·lícula L'àvia i el foraster (2024), situada al poble ficcionari d'Alcalà de la Serra, rodada en gran part a Algar.
* La campanya d'estiu de la Loteria de Nadal de 2024, titulada «El millor lloc del món», a la Plaça Major.
* L'harem d'Anibal (2002).

## Referències

* ↑ «Algar de Palància afegeix l’accent obert i adapta el seu nom oficial al valencià». cat. Arxivat de l'original el 2023-03-25. [Consulta: 25 març 2023].
* ↑ climate-data
* ↑ Cristófol, Elisa (Secretària) «Acta correspondiente a la sesión extraordinaria celebrada por el Pleno del Ayuntamiento de Algar de Palància» (en castellà). www.algardepalancia.es, 15-06-2019.
* ↑ Ministeri de l'Interior. Govern d'Espanya. «Resultats provisionals - Eleccions locals 2019». Arxivat de l'original el 25 de juny 2019. [Consulta: 26 abril 2020].
* ↑ Junta Electoral de Zona de Sagunt «Edicto de la Junta Electoral de Zona de Sagunt sobre proclamación de candidaturas a las elecciones Locales convocadas el 26 de mayo de 2019» (pdf) (en castellà). Butlletí Oficial de la Província de València. Diputació Provincial de València [València], 82, 30-04-2019, pàg. 70 [Consulta: 26 abril 2020].
* ↑ Ara. «Eleccions municipals 2019. Resultats a Algar de Palància», 26-05-2019. [Consulta: 26 abril 2020].
* ↑ Valenciano, Pere «El alcalde, Juan Lostado, se presentará por la Agrupació Poble d'Algar» (en castellà). elperiodicodeaqui.com [Algar de Palància], 09-04-2015 [Consulta: 3 setembre 2015].
* ↑ Ministeri d'Hisenda i Administracions Públiques. «Informació de regidors 2015 (informació provisional)». [Consulta: 6 juliol 2015].
* 1 2 Direcció d'Anàlisi i Polítiques Públiques de la Presidència. Generalitat Valenciana. «Banc de Dades Municipal. Algar de Palància. Històric de Govern Local». Portal d'informació ARGOS. [Consulta: 1r setembre 2015].
* ↑ «RUTA DEL CINE | Algar de Palancia». [Consulta: 7 febrer 2025].
* ↑ ContrapuntoBBDO. «Anuncio Lotería de Navidad – Campaña verano 2024 - El mejor lugar del mundo - “Soy una plaza”», 11-07-2024. [Consulta: 7 febrer 2025].

## Enllaços externs

* Ajuntament d'Algar de Palància
* País Valencià, poble a poble, comarca a comarca, de Paco González Ramírez, d'on se n'ha tret informació amb el seu consentiment.
* Institut Valencià d'Estadística Arxivat 2010-06-18 a Wayback Machine..
* Portal de la Direcció General d'Administració Local de la Generalitat Arxivat 2008-05-26 a Wayback Machine..